EkBass/fiwiki-20250220-pages-articles huggingface dataset:
Louise Hippolyte

Louise Hippolyte de Monaco (10. lokakuuta 1697 − 29. joulukuuta 1731) oli ainoa naispuolinen Monacon hallitsija. Monacon nykyinen kuninkaallinen perhe polveutuu hänestä. ==Lapsuus ja naimisiinmeno== Louise Hippolyte syntyi Monacon kuninkaallisessa palatsissa. Hänen kuudesta sisaruksestaan kolme kuoli lapsena ja hän oli vanhin Antonio I ja Marie de Lorrainen lapsista, jotka saavuttivat aikuisiän, joten hänestä tuli Monacon ruhtinaskunnan perijätär. Antonio I päätti, Ludvig XIVn luvalla, että hänen tulevan aviomiehensä piti ottaa Grimaldin sukunimi ja Louisella oli oikeus hallita Monacoa yhdessä miehensä kanssa. Louise Hippolyte avioitui 18-vuotiaana, 20. lokakuuta 1715, normannialaisen aatelisen Jacques François Goyon de Matignon, (Monacon ruhtinaana Jaakko I) kanssa. Avioliitolla oli aurinkokuningas Ludvig XIV tuki, tämän halutessa lisätä Ranskan vaikutusvaltaa Monacossa. Grimaldin suku sen sijaan ei ollut innoissaan, sillä he pelkäsivät vallan lipsuvan Louise Hippolyteltä tämän aviomiehelle. Monacolaiset pitivät Jaquesia arroganttina alempaan aatelistoon kuuluvana sosiaalisena kiipijänä. ==Aikuisikä== Louise Hippolyte ja hänen aviomiehensä asuivat Ranskassa ja saivat yhdeksän lasta. Antonio I:n kuoleman jälkeen Louise Hippolyte muutti Pariisista Monacoon (4. huhtikuuta 1731) ja otti vallan omiin nimiinsä, ilmoittaen että mies ja lapset pysyisivät Ranskassa. Tämä oli ristiriidassa hänen isänsä ja Ranskan kuninkaan tekemän sopimuksen kanssa. Kun Jaakko I tuli myöhemmin perässä, hän viipyi vain lyhyen aikaa ja palasi sitten Ranskaan, mahdollisesti pettyneenä siitä ettei ollutkaan virallinen kanssahallitsija. ==Aika Monacon hallitsijana, kuolema ja seuraajat== Louise Hippolyte kuoli isorokkoon loppuvuodesta 1731. Jaakko palasi Monacoon, ja suunnitteli toimivansa heidän poikansa Honoré III:n sijaihallitsijana tämän täysi-ikäisyyteen asti. Hän joutui jättämään kapinan partaalla olevan ruhtinaskunnan toukokuussa 1732, ja sijaishallitsijaksi nousi Louise Hippolyten avioton velipuoli Antoine Grimaldi, josta tehtiin Monacon kenraalikuvernööri. Hän käytti valtaansa vielä Honoré III:n täysi-ikäisyyden aikana. Perheen Pariisin-asunnosta, Hôtel Matignonista, on tullut Ranskan pääministerin virka-asunto. ==Lapset== * Antoine Charles Marie (16. joulukuuta 1717 − 4 helmikuuta 1718), Marquiss des Baux ja Matignon kreivi. * Charlotte Thérèse Nathalie (19. maaliskuuta 1719 − 1790), nunna Convent Visitation luostarissa, Pariisissa. * Honoré III Camille Léonor (10. marraskuuta 1720 − 21 maaliskuuta 1795), seuraaja Monacon valtaistuimella. * Charles Marie Auguste (1. tammikuuta 1722 − 24 elokuuta 1749), Carladésin ja Matignonin kreivi. * Jacques (9 kesäkuu 1723 − kesäkuu 1723). * Louise Françoise (15. heinäkuuta 1724 − 15 syyskuuta 1729) * François Charles (4 helmikuu 1726 − 9 joulukuu 1743), Thorignyn kreivi. * Charles Maurice (14. toukokuuta 1727 − 18 tammikuuta 1798), Valentinoisin kreivi * Marie Françoise Thérèse (20. heinäkuuta 1728 − 20 kesäkuuta 1743) == Lähteet == == Aiheesta muualla == * Princely House of Monaco Luokka:Monacon ruhtinaat Luokka:Vuonna 1697 syntyneet Luokka:Vuonna 1731 kuolleet
Psycon

Psycon Oy on suomalainen henkilöarviointeihin, strategiseen resursointiin ja johtamiseen kehittämiseen erikoistunut konsulttiyhtiö.3 Videopalaveri pitää hereillä Kauppalehti Extra (...Psyconin työkenttä on johtamisen kehittämistä ja henkilöarvioiden tekemistä...") Se on yksi Suomen suurimmista soveltuvuusarviointeja tekevistä yhtiöistä.Kolme isoa arvioi (Sielujen salat vaarassa). Talouselämä 2007 == Psycon on Green Office == Psycon Oy aloitti Green Office kokeilun maaliskuussa 2009 ja heille myönnettiin maaliskuussa 2010 WWF Suomen Green Office -merkki.Psycon Oy on Green Office Green Office toimistot == Lähteet == * Psycon.fi === Viitteet === ==Aiheesta muualla== * Psycon.fi Luokka:Suomalaiset konsultointiyhtiöt Luokka:Helsinkiläiset yritykset
Johtaminen (täsmennyssivu)

Johtamisella voidaan viitata ainakin seuraaviin asiohin: * johtaminen, ihmisten johtaminen * yritysjohtaminen * kielitieteessä sanojen johtaminen ==Katso myös== *johtavuus
Laurine van Riessen

Laurine van Riessen (s. 10. elokuuta 1987 Leiden) on alankomaalainen pikaluistelun olympiamitalisti sekä ratapyöräilyn MM- ja EM-mitalisti == Pikaluistelu == Van Riessen saavutti pronssia Vancouverin 2010 olympialaisten 1 000 metrillä ajalla 1.16,72. Matkakohtaisissa MM-kilpailuissa Richmondissa 2009 hän oli 1 500 metrillä seitsemäs ja 1 000 metrillä kahdeksas. Heerenveenissä 2015 hän oli 1 000 metrillä kymmenes. Sprinttereiden MM- kilpailuissa hän on sijoittunut kuudenneksi Heerenveenissä 2011 ja Naganossa 2014 sekä kymmenenneksi Moskovassa 2009. Junioreiden MM-kilpailuissa Innsbruckissa 2007 hän sai kultaa joukkuekilpailussa ja hopeaa yleisluistelussa. Van Riessen sijoittui kolmanneksi maailmancupin 1 000 metrin kokonaiskilpailussa kaudella 2008–2009. Hän on voittanut maailmancupin osakilpailun 1 000 metrillä Changchunissa joulukuussa 2008 ja Salt Lake Cityssä tammikuussa 2012. Hän lopetti pikaluistelun kauden 2014–2015 jälkeen. == Ennätykset == Matka Aika Paikka Päivä 500 m 37,64 Calgary 19. tammikuuta 2013 1 000 m 1.14,21 Salt Lake City 22. tammikuuta 2012 1 500 m 1.55,98 Salt Lake City 12. joulukuuta 2009 3 000 m 4.15,07 Calgary 14. maaliskuuta 2007 5 000 m 8.01,43 Groningen 15. tammikuuta 2006 == Ratapyöräily == Van Riessen saavutti joukkuesprintissä MM-hopeaa Apeldoornissa 2018 kilpailtuaan Alankomaiden joukkueessa karsintakierroksella. MM-kilpailujen eräajossa hän sijoittui neljänneksi 2022, kuudenneksi 2020, seitsemänneksi 2019 ja kahdeksanneksi 2018, keirinissä neljänneksi 2018, seitsemänneksi 2017, 2019 ja 2020, 500 metrin aika-ajossa kuudenneksi 2016 ja kahdeksanneksi 2017 sekä joukkuesprintissä viidenneksi 2019 ja kuudenneksi 2016. Hän sai EM-pronssia joukkuesprintissä Grenchenissä 2015 ja eräajossa Münchenissä 2022, oli keirinissä viides 2018 ja seitsemäs 2022, 500 metrin aika-ajossa kuudes 2015 sekä joukkuesprintissä neljäs 2018.. Rio de Janeiron olympialaisissa 2016 hän sijoittui joukkuesprintissä viidenneksi ja keirinissä yhdeksänneksi Vuonna 2021 järjestetyissä Tokion olympialaisissa hän oli joukkuesprintissä viides. Van Riessen on voittanut Alankomaiden-mestaruuden 500 metrin aika-ajossa 2015, eräajossa 2015, 2016, 2017 ja 2018 sekä keirinissä 2015, 2017 ja 2018. == Lähteet == == Aiheesta muualla == Luokka:Alankomaalaiset pikaluistelijat Luokka:Alankomaalaiset ratapyöräilijät Luokka:Alankomaalaiset olympiamitalistit Luokka:Vuonna 1987 syntyneet Luokka:Elävät henkilöt
IL7R

IL7R on geeni, joka koodaa interleukiini 7 -reseptorin alfa-alayksikköä (). Reseptori säätelee imusolujen erilaistumista ja aktivaatiota. Ihmisillä geeni sijaitsee kromosomin 5 lyhyessä käsivarressa, tarkemmin lokuksessa 5p13.2. Vastaavaa geeniä tavataan myös muilla lajeilla. == Interleukiini 7 -reseptori == IL7R koodaa interleukiini 7 -reseptorin alfa-alayksikköä, joka muodostaa IL2RG-geenin koodaaman interleukiinireseptorin yhteisen gamma-alayksikön (γc, ) kanssa interleukiini 7 -reseptorin. Reseptori säätelee T-imusolujen kehitystä ja ylläpitää perifeeristen T-solujen homeostaasiaa. == Liittyvät sairaudet == IL7R on monissa tutkimuksissa liitetty MS-tautiin. Taudille altistavaksi tekijäksi on arveltu sen yhtä muotoa eli alleelia, joka muuttaa geenin silmukointia. IL7R-reseptoria esiintyy soluissa sekä liukoisena että kalvoihin sitoutuvana muotona ja geenimuoto lisää liukoisen muodon määrää. Muutoksen uskotaan vaikuttavan reseptorin toimintaan ja altistavan MS- taudille. Koska geenimuotoa esiintyy myös terveillä yksilöillä, sen altistavan vaikutuksen on arveltu olevan vain vähäinen. Geeni on yhdistetty myös vaikeaan kombinoituun immunovajaukseen (SCID) ja T-imusoluista lähtöisin olevaan akuuttiin lymfaattiseen leukemiaan (T-ALL). == Lähteet == == Aiheesta muualla == * IL7R NCBI:n tietokannassa Luokka:Geenit
KPL2

KPL2 on sioilla ja ihmisillä esiintyvä geeni. Geeni vaikuttaa sikojen ja mahdollisesti myös ihmisten siittiönkehitykseen. Sen mutaatio johtaa sikojen hedelmättömyyttä aiheuttavaan puolihäntäsiittiövikaan. == Puolihäntäsiittiövika == KPL2-geenimutaation on todettu aiheuttavan puolihäntäsiittiövikaa suomalaisilla Yorkshire-sioilla. Mutaation seurauksena sika tuottaa suurimmaksi osaksi tavallista lyhythäntäisempiä siittiöitä, jotka ovat liikuntäkyvyttömiä. Ensimmäinen tapaus havaittiin vuonna 1987 ja vuoteen 2001 mennessä geenivirhettä oli löydetty vain Suomesta, jossa se esiintyi 30 prosentilla testatuista karjuista. Tutkimuksissa on arveltu mutaation periytyneen keinosiemennyksessä käytetyltä, 1980-luvulla eläneeltä Jampo- karjulta tai sen esivanhemmilta. Geenimutaation oletetaan syntyneen siten, että KPL2-geenin sisään on asettunut tai kopioitunut liikkuva DNA-jakso eli retroposoni. Sama KPL2-geeni on myös ihmisillä ja sen arvellaan vaikuttavan myös miesten siittiöiden kehitykseen. Geenin tutkimuksesta voi olla apua miesten hedelmättömyyden hoidossa. == Lähteet == Luokka:Geenit
Hulivilikarnevaali

Hulivilikarnevaali on vuodesta 1992 järjestetty Mikkelin alueen suurin lapsille ja lapsiperheille suunnattu ilmaistapahtuma. Naisvuoren alueella järjestetty tapahtuma on kerännyt vuosittain yleisöä niin paikkakunnalta kuin sen ulkopuoleltakin. Hulivilikarnevaali on vaihdellut yksipäiväisestä kaksipäiväiseen ja vuodesta 2009 varsinaisen karnevaalipäivän lisäksi tapahtumaan on kuulunut erillinen Onni-oravan konserttipäivä. Kävijämäärät ovat vuosien varrella nousseet kahteen ja puoleen tuhanteen. Viime vuosina karnevaaleilla on nähty mm. Taikuri Luttinen, Tanssiteatteri Minimi, Pulputinpannu, Herra Heinämäen Lato-orkesteri, Mimi ja Kuku, beatbox-artisti RudiRok ja monia muita huippuesiintyjiä. Esiintyjien lisäksi tapahtumassa on ollut työpajatoimintaa, puuharatoja, toimintapisteitä, kädentaitojen kokeilua, joita ovat järjestäneet paikalliset järjestöt ja yhdistykset. Vuonna 2010 Hulivilikarnevaali järjestetään 10.–11. heinäkuuta, jolloin tapahtumassa esiintyy muun muassa Jytäjyrsijät, Teatteri Rollo, Laboratorioteatteri Fennica ja jonglööri Jani Suihkonen. ==Aiheesta muualla== *Hulivilikarnevaalin kotisivu Luokka:Mikkelin tapahtumat
HNF4A

HNF4A on transkriptiotekijä, jota koodaa geeni HNF4A kromosomissa 20. Geeni voi silmukoitua vaihtoehtoisesti ja reseptorista on siten olemassa usea eri muoto. Geenin mutaatiot voivat aiheuttaa reseptorin toimimattomuutta, jotka johtavat MODY-tyyppiseen (eng. Maturity-Onset Diabetes of the Young) HNF4A-diabetekseen, jota kutsuttiin aiemmin MODY1:ksi. Tauti ei ole sama kuin tyypin 1 tai 2 diabetes. MODY-tyypin diabetesten osuus kaikista diabetestapauksista Suomessa on alle 2 %. Tautia potevat ovat erittäin herkkiä diabeteslääkkeinä käytetyille sulfonyyliureavalmisteille, jotka voivat siksi aiheuttaa hypoglykemiaa. ==Lähteet== Luokka:Reseptorit
Sakeus Juuri-Oja

Karl (Kaarlo) Sakeus Juuri-Oja (sukunimi vuoteen 1906 Järvinen; 1. syyskuuta 1890 Helsinki – 28. elokuuta 1926 Fitchburg, Yhdysvallat) oli suomalainen teatterinjohtaja, näyttelijä, muusikko ja näytelmäkirjailija. Juuri-Ojan sukunimi esiintyy kirjoitettuna myös muodoissa Juurioja ja Juuri-oja. Juuri- Oja hankki elantonsa muusikkona ja näyttelijänä. Hänellä oli myös oma näytelmänvälitystoimisto ja hän toimi Lahteen 1914 perustetun Juttu-Tupa nimisen seuranäyttämöille ja näytelmäseurille tarkoitetun lehden toimittajana. Hän toimi vuodesta 1914 alkaen Lahden, Pietarsaaren ja Kuokkalan työväennäyttämöiden johtajana. Vuonna 1917 Juuri-Oja oli perustamassa Työväen Näyttämöiden Liittoa. Suomen sisällissodan loppuvaiheissa Juuri-Oja pakeni Venäjälle yhdessä vaimonsa kanssa. Hän palasi Suomeen 1921 ja toimi Hämeenlinnan Työväen Näyttämön johtajana muutaman vuoden. Juuri-Oja muutti sitten Yhdysvaltoihin ja toimi siellä paikallisilla suomalaisnäyttämöillä. == Teoksia == * Naamioimiskoulu : näyttelijöille ja vasta-alkajille, Zimmermann’in mukaan Sakeus Juuri-Oja. Tieto ja taito 38. WSOY 1923 * Siperian kauhu : tuokiokuva 3:ssa näytöksessä. Kustannusliike Kirjasto, Hämeenlinna 1923 == Lähteet == * * SukuForum: Sakeus Juuri-Oja * Mikko-Olavi Seppälä: Teatterin hyväksi. Työväenteatterien keskusjärjestön perustaminen 1910-luvulla teoksessa Pia Houni – Pentti Paavolainen – Heta Reitala – Hanna Suutela (toim.) : Esitys katsoo meitä. Näyttämö ja tutkimus 1. Teatterin tutkimuksen seura, Juuri-Ojasta s. 197 Luokka:Suomalaiset teatterinäyttelijät Luokka:Suomalaiset näytelmäkirjailijat Luokka:Suomalaiset teatterinjohtajat Luokka:Suomen sisällissodan punaiset Luokka:Vuonna 1890 syntyneet Luokka:Vuonna 1926 kuolleet
Adp

Adp eli adipose (WDTC1) on ihmisen lihomiseen vaikuttava geeni. Geeni löytyi vuonna 2007 Texasin yliopistossa tehdyssä tutkimuksessa.Bioteknologia.info: Rasvan kertymiseen vaikuttava geeni löytyi (arkistoitu versio) ==Lähteet== Luokka:Geenit
Kriketin maailmanmestaruuskilpailut 1975

Kriketin maailmanmestaruuskilpailut eli World Cup (viralliselta nimeltään vielä Prudential Cup) oli ensimmäinen ICC:n järjestämä maailmanmestaruusturnaus. Kilpailut käytiin 7. -21. heinäkuuta Englannissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 60 syöttövuoron peleinä. ==Alkulohkot== === Ryhmä A=== Joukkue P Vo Hä RR Pst 3 3 0 4.94 12 3 2 1 4.07 8 3 1 2 3.24 4 Itä-Afrikka 3 0 3 1.90 0 Itä-Afrikan joukkueeseen sisältyivät: , , ja . ===Ryhmä B=== Joukkue P Vo Hä RR Pst Länsi-Intia 3 3 0 4.35 12 3 2 1 4.43 8 3 1 2 4.45 4 3 0 3 2.78 0 == Mitaliottelut == {{Turnauspuu4 pronssiotteluton |||93/10/36.2||94/6/28.4 |||158/10/52.2| Länsi-Intia|159/5/40.1 || Länsi-Intia|291/8/60||274/10/58.4}} ==Lähteet== * Cricket World Cup 1975 Cricinfossa. 1975 Luokka:Vuoden 1975 kriketti Luokka:Englannin urheilu
Antonio I

Antonio I (25. tammikuuta 1661 – 20. halmikuuta 1731) oli Monacon kolmas ruhtinas vuosina 1701–1731 sekä ensimmäinen Beaxin markiisi. Hän oli Ludvig I:n ja Catherine Charlotte de Gramontin vanhin lapsi. Antonio vihittiin 13. kesäkuuta 1688 Marie Lorrainen (12. elokuuta 1674 – 30 Lokakuuta 1724) kanssa. Avioliitto oli Ranskan kuninkaan Ludvig XIV:n järjestämä. Pariskunta sai kuusi tytärtä, joista vain kaksi selviytyi aikuisikään. * Caterina Charlotte (7. lokakuuta 1691 – 18. kesäkuuta 1696) * Louise Hippolyte (10. marraskuuta 1697 – 29. joulukuuta 1731) seuraaja Monacon valtaistuimella * Elisabetta Charlotte (3. marraskuuta 1698 – 25. elokuuta 1702) * Margherita Camilla (1. toukokuuta 1700 – 27. huhtikuuta 1758), vihittiin 16. huhtikuuta 1720 d'Isenghien prinssin ja Ranskan marsalkan Louis de Gandin-Vilainin kanssa. * Maria Devota (15. maaliskuuta 1702 – 24. lokakuuta 1703) * Maria Paolina (23. lokakuuta 1708 – 20. toukokuuta 1726) Antoniolla oli myös useita aviottomia lapsia: * tanssija Elisabeth Durfortin kanssa: ** Antoine Grimaldi (1697–1784) * Pariisin oopperan tanssija Victoire Vertun kanssa: ** Antoinette Grimaldi, mademoiselle de Saint-Rémy * Tuntemattoman naisen kanssa: **Louise Marie Thérèse Grimaldi (1705–1723) ==Lähteet== * http://genealogics.org/getperson.php?personID=I00047386&tree;=LEO Luokka:Monacon ruhtinaat Luokka:Vuonna 1661 syntyneet Luokka:Vuonna 1731 kuolleet
PALB2

PALB2 on ihmisen geeni. Mutatoituessaan geeni saattaa nelinkertaistaa rintasyöpäriskin.http://www.tietysti.fi/fi/T/TietystiUutiset/Kansainvalinen- tutkimusryhmittyma-loysi-syovalle-altistavan-geenivirheen-Rintasyopariskia- kasvattava-geeni-aiheuttaa-myos-eturauhassyopaa/ Geenivirhe aiheuttaa syöpää ollessaan toiminnallisesti puutteellinen. PALB2 geeni ohjaa merkittävästi BRCA2 geenin toimintaa. == Lähteet == Luokka:Geenit
SIL1

SIL1 on GRP78-proteiinin nukleoidinvaihtajageeni. Mikäli SIL1 geeni mutatoituu, saattaa se aiheuttaa Marinesco-Sjögrenin oireyhtymän. == Lähteet == * http://www.hus.fi/default.asp?path=1,28,2530,15595,7595,21582 === Viitteet === Luokka:Geenit
Kotiseutu (televisiosarja)

Kotiseutu (Heimat – Eine deutsche Chronik) on Edgar Reitzin ohjaama, käsikirjoittama ja tuottama saksalainen televisiosarja vuodelta 1984. Se kertoo pienen Hunsrückissä sijaitsevan saksalaisen kylän elämästä vuosina 1919–1982. Sarjan keskeinen henkilö on Maria Simon (Marita Breuer), jonka kautta kylän – ja maailman – tapahtumia seurataan 63 vuoden ajan.Erickson Elokuva käyttää sekä mustavalko- että värikuvausta. Kotiseudun ensiesitys oli Venetsian elokuvajuhlilla 1984. Edgar Reitz painotti silloin, että Kotiseutu on elokuva – ei televisiosarja – ja että sitä pitäisi kohdella elokuvana. Pituudestaan huolimatta (lähes 16 tuntia) sitä on myös esitetty elokuvateattereissa.Ranvaud 1985, s. 124 Kotiseutu oli välitön menestys. Venetsian elokuvajuhlilla se voitti Fiprescin palkinnon ja se esitettiin lähes jokaisessa Euroopan maassa. Suomessa sen esitti YLE. Kotiseutu sai kaksi jatko-osaa: Kotiseutu II (1993) ja Kotiseutu III (2004). == Rooleissa == == Jaksot == Nro Alkuperäinen nimi Suomenkielinen nimi Tapahtuma-ajankohta 1 Fernweh Kaukokaipuu 1919–1928 2 Die Mitte der Welt Maailman keskipiste 1928–1933 3 Weihnacht wie noch nie Ennenkokematon joulu 1935 4 Reichshöhenstraße Tienrakentajat 1938 5 Auf und davon und zurück Takaisin kotiin 1938–1939 6 Heimatfront Kotirintama 1943 7 Die Liebe der Soldaten Mitä sotilas rakastaa 1944 8 Der Amerikaner Amerikkalainen 1945–1947 9 Hermännchen 1955–1956 10 Die stolzen Jahre Ylpeyden vuodet 1967–1969 11 Das Fest der Lebenden und der Toten Elämän ja kuoleman markkinat 1982 == Lähteet == * * === Viitteet === == Kirjallisuutta == * Aho, Kalevi: ”Maailman paras musiikkielokuva”, Edgar Reitzin elokuvasarja Heimat. Filmihullu 3/2016. * Reitz, Edgar: Heimat : Eine deutsche Chronik : Die Kinofassung : Das Jahrhundert-Epos in Texten und Bildern. Marburg : Schüren, 2015. ISBN 9783894729998. == Aiheesta muualla == * * * Maailman paras musiikkielokuva Luokka:Saksalaiset draamasarjat Luokka:Vuoden 1984 saksalaiset elokuvat
Albert Saksilainen

Albert Saksilainen voi viitata seuraaviin henkilöihin: * Albert I (1828–1902), Saksin kuningas * Albert Kasimir von Sachsen-Teschen (1738–1822), Teschenin herttua * Albertus Saksilainen (1316–1390), filosofi * Albrekt I Saksilainen (n. 1175–1260), Saksin herttua * Albrekt Rohkea (1443–1500), Saksin herttua
Antoine Grimaldi

Antoine Grimaldi, Le Chevalier [de] Grimaldi, (2. lokakuuta 1697 Pariisi – 28. marraskuuta 1784 Monaco) oli Monacon tosiasiallinen hallitsija vuosina 1732–1784. Hän oli Antonio I:n ja myös Babéna tunnetun tanssija Élisabeth Dufortin avioton lapsi, jonka Antonio tunnusti vuonna 1715. Chevalier de Grimaldista tuli Monacon kenraalikuvernööri 20. toukokuuta 1732, kun hänen lankonsa Jaakko I, Monacon ruhtinas, ja tämän poika, ruhtinas Honoré III, muuttivat asumaan Pariisiin Hôtel Matignoniin ja jäivät sinne, vaikka Honoré julistettiin vuonna 1734 Monacon ruhtinaaksi. Tilanne pysyi samanlaisena Antoinen kuolinvuoteen 1784 saakka. Silloin Honoré III oli jo 64-vuotias. Antoine Grimaldi onnistui hyvin valtionhoitajana. Hän onnistui pitämään Monacon syrjässä Itävallan perimyssodasta vuosina 1740–1748. Antoine ei mennyt koskaan naimisiin. Hän kuoli 28. marraskuuta 1784. Vuonna 1966 hänen maalliset jäännöksensä siirrettiin Monacon katedraalin apsikseen. Luokka:Sijaishallitsijat Luokka:Monacon kuninkaalliset Luokka:Vuonna 1697 syntyneet Luokka:Vuonna 1784 kuolleet
GLE1

GLE1 on kromosomissa 9 sijaitseva ihmisen autosomaalinen geeni. Geeni koodaa proteiinin, joka toimii solussa osana lähetti-RNA:n kuljetukseen osallistuvien molekyylien muokkaus- ja toimintaketjua. GLE1-proteiini toimii solussa viestinviejänä, joten se on liikehermosolujen toiminnalle tärkeä, sillä se sekä mahdollistaa solun nopean reagoimisen ulkoisiin ärsykkeisiin. Geenin virheellinen muoto aiheuttaa Hervan ja Vuopalan tautia. == Lähteet == *Genecards.org Luokka:Geenit
LRRTM1

LRRTM1 on kromosomissa 2 sijaitseva autosomaalinen geeni, jonka tietty muutos altistaa vasenkätisyydelle. Geeni toimii aivoissa aktiivisesti jo sikiökaudella. == Lähteet == * Bioteknologia.info – Vasenkätisyyden geeni löytyi === Viitteet === Luokka:Geenit
Daf-16

daf-16 on geeni. Geeni vaikuttaa keskeisesti solun elinkaaren pituuteen. Geeni on löydetty madoilta mutta vastaava geeniryhmä löytyy myös ihmiseltä. == Lähteet == *http://tieku.fi/ihminen/sairaudet-ja-hoitomenetelmat/pitkan-ian- geeni *http://www.mtv3.fi/uutiset/arkisto/9711/971114/9711140353.html Luokka:Geenit
Hannu Oksanen (jääkiekkoilija)

Hannu Tapani Oksanen (s. 15. marraskuuta 1957 Ylöjärvi) on suomalainen jääkiekkoilija. Hän pelasi jääkiekon SM-liigassa 13 kautta edustaen kasvattajaseuraansa Ilvestä, Jokereita, Tapparaa ja KalPaa. Oksanen pelasi SM- liigassa 345 ottelua tehoin 129+159=288. Hän pelasi myös kauden 1984–1985 Ruotsissa, Elitserien-joukkue Leksands IF:ssä. Oksanen pelasi vuodet 1976–1981 Ilveksessä. Kauden 1981–1982 hän pelasi jääkiekon II-divisioonaa KalPassa ja kaksi seuraavaa kautta Jokereissa. Oksanen voitti siellä SM-hopeaa keväällä 1983. Toisella Jokeri-kaudellaan hän pelasi myös seitsemän SM-liigaottelua myös Suomen olympiajoukkueessa. Oksanen pelasi kauden aikana vuoden 1984 talviolympialaisissa. Oksanen pelasi Jokereissa uransa tehokkaimmat vuodet tehden ensimmäisellä kaudellaan 46 pistettä ja toisella 49. Oksanen pelasi kauden 1984–1985 Elitserien-joukkue Leksandissa ja vuodet 1985–1989 kuluivat Tapparassa. Hän voitti Tapparassa Suomen mestaruuden vuosina 1986, 1987 ja 1988. Vuonna 1986 Oksanen pelasi MM-kilpailuissa. Kaksi uransa viimeistä kautta 1989–1990 ja 1990–1991 Oksanen pelasi KalPassa. Hänen uransa päättyi keväällä 1991 SM-hopeaan. ==Tilastot== 1976–1977 Ilves SM-liiga 29 9 1 10 18 – – – – – 1977–1978 Ilves SM-liiga 36 17 12 29 28 7 1 1 2 8 1978–1979 Ilves SM- liiga 36 2 4 6 10 – – – – – 1979–1980 Ilves SM-liiga 11 0 1 1 4 – – – – – 1980–1981 Ilves SM-liiga 15 2 3 5 12 – – – – – 1981–1982 KalPa II-divisioona – – – – – – – – – – 1982–1983 Jokerit SM-liiga 35 19 27 46 24 8 2 3 5 6 1983–1984 Olympiajoukkue SM-liiga 7 3 1 4 12 – – – – – OK 6 0 0 0 0 Jokerit SM-liiga 36 27 22 49 18 – – – – – 1984–1985 Leksands IF Elitserien 28 5 7 12 0 – – – – – 1985–1986 Tappara SM-liiga 35 15 25 40 14 8 4 6 10 0 MM 10 0 1 1 2 1986–1987 Tappara SM-liiga 44 17 17 34 12 9 3 5 8 2 1987–1988 Tappara SM-liiga 18 2 5 7 0 10 2 2 4 2 1988–1989 Tappara SM-liiga 25 11 13 24 8 8 4 6 10 2 1989–1990 KalPa SM-liiga 34 7 15 22 6 6 1 3 4 5 1990–1991 KalPa SM-liiga 27 3 18 21 4 6 0 0 0 0 12 kautta yhteensä SM-liiga 345 129 159 288 148 52 17 26 43 25 1 kausi yhteensä Elitserien 28 5 7 12 0 – – – – – ==Lähteet== *Hannu Oksanen Sports-Reference.comissa * * * Luokka:Suomalaiset jääkiekkoilijat Luokka:Vuonna 1957 syntyneet Luokka:Elävät henkilöt
MLS Supporters’ Shield

MLS Supporters’ Shield on Pohjois-Amerikan jalkapalloliigan Major League Soccerin runkosarjassa eniten pisteitä keränneelle joukkueelle annettava palkinto. Menestyneimmät seurat ovat D.C. United ja Los Angeles Galaxy neljällä runkosarjamestaruudellaan. == Historia == Pohjoisamerikkalaiseen tapaan MLS:n mestari on pudotuspelien loppuottelun MLS Cupin voittaja, ja alun perin runkosarjan voittaja sai vain paikan pudotuspeleihin. Vuosina 1997–1998 joukko North American Soccer -sähköpostilistalla keskustelleita kannattajia ideoi palkinnon, jolla muistetaan runkosarjan parasta joukkuetta. Palkinto luovutettiin ensimmäisen kerran vuonna 1999 kauden 1998 runkosarjan voittaneelle Los Angeles Galaxylle. Palkintoon kaiverrettiin myös kausien 1996 ja 1997 runkosarjan voittajien nimet. Kaudesta 2000 lähtien MLS:ssä on käytetty kansainvälistä järjestelmää, jossa voitosta saa kolme pistettä ja tasapelistä yhden pisteen. Aiemmin tilanteen ollessa tasan varsinaisen peliajan jälkeen käytiin rangaistuspotkukilpailu, jonka voittaja sai yhden pisteen. Supporters’ Shieldin voittaja saa myös paikan seuraavan kauden CONCACAF Champions Leaguesta. == Voittajat == Kausi Joukkue O V H T P 1996 Tampa Bay Mutiny 32 20 12 – 58 1997 D.C. United 32 21 11 – 55 1998 Los Angeles Galaxy 32 24 8 – 68 1999 D.C. United 32 23 9 – 57 2000 Kansas City Wizards 32 16 7 9 57 2001 Miami Fusion 26 16 5 5 53 2002 Los Angeles Galaxy 28 16 9 3 51 2003 Chicago Fire 30 15 7 8 53 2004 Columbus Crew 30 12 5 13 49 2005 San Jose Earthquakes 32 18 4 10 64 2006 D.C. United 32 15 7 10 55 2007 D.C. United 30 16 7 7 55 2008 Columbus Crew 30 17 7 6 57 2009 Columbus Crew 30 13 7 10 49 2010 Los Angeles Galaxy 30 18 7 5 59 2011 Los Angeles Galaxy 34 19 5 10 67 2012 San Jose Earthquakes 34 19 6 9 66 2013 New York Red Bulls 34 17 9 8 59 2014 Seattle Sounders FC 34 20 10 4 64 2015 New York Red Bulls 34 18 10 6 60 == Lähteet == == Aiheesta muualla == * Supporters’ Shield Foundation Luokka:Major League Soccer Luokka:Jalkapallopalkinnot *[O]: Ottelut *[V]: Voitot *[H]: Häviöt *[T]: Tasapelit *[P]: Pisteet
Osteoblastooma

Osteoblastooma on luusta alkava harvinainen neoplasma. Sitä ja osteoidia osteoomaa pidetään joskus saman sairauden muunnoksina. Hyvänlaatuisista luukasvaimista osteoblastoomia on kolme prosenttia. Osteoblastooma on miehillä yleisempi kuin naisilla. Kasvain saattaa kehittyä minkä ikäiselle hyvänsä, joskin noin 80 % potilaista on alle 30-vuotiaita.Osteoblastoma: eMedicine Radiology Arviolta 40 %:ssa tapauksista osteoblastooma kehittyy selkärankaan. Tavallisesti osteoblastoomaan liittyvä kipu on vähäisempää kuin osteoidin osteooman aiheuttama. Osteoidista osteoomasta poiketen osteoblastooman kasvu yleensä jatkuu, ellei sitä hoideta. Osteoblastoomista arviolta yksi viidestä uusiutuu. Osteoblastoomasta tunnetaan aggressiivinen muunnos, joka saattaa käyttäytyä osteosarkooman tavoin. Sen yhteydessä on raportoitu metastasointia ja kuolemaa. == Lähteet == Luokka:Luuston sairaudet
Erik Grönwall

Erik Grönwall (s. 3. joulukuuta 1987 Knivsta, Ruotsi) on ruotsalainen laulaja ja lauluntekijä. Hän voitti Ruotsin Idol-kilpailun joulukuussa 2009. Gröwnwallin ensimmäinen single Higher myi kultaa digitaalisessa myynnissä vain kolmessa päivässä. Hänen debyyttialbuminsa Erik Grönwall julkaistiin kymmenen päivää Idolin finaalin jälkeen ja se myi platinaa. == Nuoruus == Grönwall syntyi Knivstan kylässä, joka sijaitsee noin 48 kilometriä Tukholmasta pohjoiseen. Hän kävi musiikkileikkikoulun, jossa hän kiinnostui musiikin esittämisestä. Musiikkiuransa Grönwall aloitti soittamalla kitaraa paikallisessa punk-/rockbändissä. Lukioaikana hänen kiinnostuksensa vaihtui kitaransoitosta laulamiseen ja hänestä tuli tukholmalaisen RAID-metalliyhtyeen laulaja. == Idol == Grönwall oli ensimmäistä kertaa Ruotsin Idolin koelauluissa vuonna 2005, mutta hän ei päässyt koelaulukierrokselta jatkoon. Vuonna 2009 hän kuitenkin teki tuomaristoon suuren vaikutuksen Skid Row’n ”18 and Life” -kappaleella ja pääsi jatkoon. Kilpailun aikana Grönwall esitti muutamia rock-kappaleita, kuten Kissin ”Shout It Out Loud”, Iron Maidenin ”Run to the Hills” ja Queenin ”The Show Must Go On”. == Ura == Heti Grönwallin voiton jälkeen julkaistiin hänen esikoissinglensä Higher. Se nousi Sverigetopplistanin ensimmäiselle sijalle ja sitä myytiin kultaa. Viikkoa myöhemmin Grönwallin debyyttialbumi Erik Grönwall julkaistiin ja sitä myytiin platinalevyyn oikeuttava määrä. Elokuussa 2010 Grönwall valittiin ruotsalaisen H.E.A.T-rockyhtyeen laulajaksi. Vuonna 2022 Grönwall liittyi Skid Row -yhtyeeseen laulajaksi. == Tuotanto == === Studioalbumit === * Erik Grönwall (2009) * Somewhere Between a Rock and a Hard Place (2010) === Singlet === * Higher (2009) * Crash and Burn (2010) == Lähteet == == Aiheesta muualla == * Erik Grönwallin virallinen sivusto Luokka:Ruotsalaiset laulajat Luokka:Vuonna 1987 syntyneet Luokka:Elävät henkilöt
Eino Salli

Gerhard Eino Salli (24. syyskuuta 1882 Vaasa – 21. maaliskuuta 1926 Vaasa) oli suomalainen toimittaja ja kansakoulunopettaja. Salli oli opettajan työn ohella toimittajana Vaasa-lehdessä. Hän oli mukana International Order of Good Templars-raittiusjärjestössä sekä partiotoiminnassa ja perusti Vaasan Metsäveikot-partiolippukunnan. Eino Salli oli naimisissa liikkeenharjoittaja Anna Elin Skogbergin kanssa. Heillä oli kaksi poikaa, taidemaalari Aares Salli (s. 1914) ja diplomi-insinööri Aias Salli. == Teoksia == * Legendoja ja uhrilauluja. Teosofinen kirjakauppa, Helsinki 1915 * Kesäkirje partioväelle : purjehtimisesta, kirj. E. S. Tekijä, Vaasa 1920 * Goodtemplari-veljeskunnan entisiä ja nykyisiä johtajia. I. O. G. T:n Suomen suurloosi, Vaasa 1922 * Kansainvälinen raittiusliike, kirj. E. S. I. O. G. T:n Suomen suurloosi, Vaasa 1922 * Maailman suurin raittiusjärjestö : kansainvälinen Goodtemplari- veljeskunta (I, O. G. T.). I. O. G. T:n Etelä-Pohjanmaan piiriloosi, Vaasa 1922 * Pyhän Graalin malja : missä ja mikä se on?, kirj. E. S. Tekijä, Vaasa 1922 * Edward Wawrinsky : raittius- ja rauhanaatteen mies, kirj. E. S. Vaasan goodtemplarilooshi, Vaasa 1923 * Goodtemplarius ja uskonto, kirj. E. S. I. O. G. T:n Suomen suurloosi, Vaasa 1923 * Uuteen elämään : goodtemplari-tarina, kirj. E. S. Vaasan goodtemplarilooshi, Vaasa 1923 * Goodtemplari-liike eri puolilta valaistuna, kirj. E. S. I. O. G. T:n Suomen suurloosi, Vaasa 1924 * Lauluja ja runoja goodtemplarilooseille 2. I. O. G. T:n Suomen suurloosi, Vaasa 1924 * Suomen ensimmäiset goodtemplarit, kirj. E. S. I. O. G. T:n Suomen suurloosi, Vaasa 1924 * Hermoston hoito ja raittius, kirj. E. S. I. O. G. T:n Suomen suurloosi, Vaasa 1925 * Kun goodtemplari-liike v. 1885 kiellettiin, kirj. E. S. I. O. G. T:n Suomen suurloosi, Vaasa 1925 * Nuoruusajan idealismi ja raittius, kirj. E. S. I. O. G. T:n Suomen suurloosi, Vaasa 1925 * Raittiustyötä väkijuomain valtaan joutuneitten keskuudessa, kirj. E. S. I. O. G. T:n Suomen suurloosi, Vaasa 1925 * Amerikkalaisten raittiusseurain synty : 100-vuotismuisto, kirj. E. S. I. O. G. T:n Suomen suurloosi, Vaasa 1926 * Joseph Malins : suuri raittiusmies ja goodtemplari-johtaja, kirj. E. S. I. O. G. T:n Suomen suurloosi, Vaasa 1926 == Lähteet == * * Suomen kuvataiteilijat verkkomatrikkeli : Aares Salli – luonnon ja jatkosodan kuvaaja Luokka:Suomalaiset opettajat Luokka:Suomalaiset kirjailijat Luokka:Vuonna 1882 syntyneet Luokka:Vuonna 1926 kuolleet
Ossi Hyppönen

Ossi Tapio "Kusti" Hyppönen (1. marraskuuta 1937 Lahdenpohja – 1989) oli suomalainen jääkiekkoilija.Urheilumme Kasvot Osa 3, Hyppönen, Ossi Tapio, sivu 375, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hyppönen aloitti uransa jalkapalloilijana, pelasi muutamia otteluja SM-sarjassa ja voitti vuonna 1955 nuorten SM-kultaa ja vuonna 1956 hopeaa Kuopion Palloseuran joukkueessa. Hyppönen edusti jääkiekon SM-sarjassa KalPaa (1957–1959, 1965–1969), Ilvestä (1959–1960) ja Karhuja (1960–1965). Hän pelasi urallaan 95 jääkiekon SM-sarjaottelua ja teki niissä 90 maalia. Hyppönen voitti pistepörssin vuosina 1967 ja 1969. Maalipörssin hän voitti vuosina 1958 ja 1959. Hyppönen pelasi KalPassa kuuluisassa ”pyörremyrskyketjussa” Mauno Revon (myöhemmin myös Lauri Helen) ja Juhani Wahlstenin kanssa. Hyppönen oli ensimmäinen kuopiolainen, joka valittiin nuorten maajoukkueeseen. Hän pelasi urallaan myös yhden A-maaottelun Kanadaa vastaan vuonna 1959. Hyppönen työskenteli asemanhoitajana ja hänen kotikuntansa oli Kuopio. == Lähteet == * *Kalevan Pallon historia niiralanmonttu.comissa === Viitteet === Luokka:Suomalaiset jääkiekkoilijat Luokka:Vuonna 1937 syntyneet Luokka:Vuonna 1989 kuolleet
Erik Grönwall (albumi)

__NOTOC__ Erik Grönwall on ruotsalaisen samannimisen poplaulaja Erik Grönwallin erinäisten yhtyeiden cover-versioita sisältävä esikoisalbumi. Se julkaistiin 16. joulukuuta 2009. Albumi debytoi Sverigetopplistanin sijalla yksi myyden platinaa. == Kappaleet == Suluissa kappaleen alkuperäinen esittäjä. # # # # # # # # # # # # == Arvostelut == * Allmusic: Allmusic review == Lähteet == Luokka:Vuoden 2009 esikoisalbumit Luokka:Ruotsalaiset popalbumit Luokka:Cover-albumit
Higher

Higher on ruotsalaisen rock-laulaja Erik Grönwallin esikoisalbumin "Erik Grönwall" ensimmäinen single. Single julkaistiin 11. joulukuuta 2009. Grönwall esitti laulun samana päivänä ensimmäistä kertaa, kun hänet oli julistettu Ruotsin Idol-kilpailun voittajaksi. "Higher" nousi heti julkaisunsa jälkeen Ruotsin singlelistan ensimmäiselle sijalle ja sitä myytiin kultaa vain kolmessa päivässä. Laulun ovat kirjoittaneet Pär Westerlund ja Joakim Olovsson. ==Lähteet== Luokka:Ruotsalaiset popkappaleet Luokka:Vuoden 2009 kappaleet
Ludvig I (Monaco)

Ludvig I (25. heinäkuuta 1642 Monaco – 3. tammikuuta 1701 Rooma) oli Monacon toinen ruhtinas vuodesta 1662 vuoteen 1701. Hän oli Monacon ruhtinaan Hercules'n (1623–1651) ja Aurelia Spinolan vanhin poika ja seurasi valtaistuimella isoisäänsä Honoré II:a.cyberancestor.com, viitattu 19.7.2012 Ludvigin vaimo, Pau Catherine-Charlotte de Gramont (1639 – 4. kesäkuuta 1678 Pariisi), oli ranskalaisen marsalkka Antoine III de Gramontin tytär. Pari vihittiin 30. maaliskuuta 1660 ja heillä oli kuusi lasta: * Antonio I (1661–1731), Monacon ruhtinas * Maria Teresa Carlotta (14. kesäkuuta 1662 – 1738) * Anna Hippolyte (1667 – 23. heinäkuuta 1700), vihittiin 1696 Jacques de Crussolin (1675–1739) kanssa * François Honoré (21. joulukuuta 1669 – 18. helmikuuta 1748 Pariisi), Besançon arkkipiispa * Giovanna Maria * Aurelia ==Lähteet== Luokka:Monacon ruhtinaat Luokka:Vuonna 1642 syntyneet Luokka:Vuonna 1701 kuolleet
Dangerous – The Short Films

Dangerous – The Short Films on Michael Jacksonin musiikkivideokokoelma, joka julkaistiin VHS:lle vuonna 1993 ja DVD:lle vuonna 2001. Vuonna 2008 se julkaistiin uudestaan Dangerous-albumin mukana. == Kappalelista == # "Program Start" # "Brace Yourself" # "Reaction To Black or White" # "Black or White" # "Black or White: Behind The Scenes" # "Grammy Legend Award 1993" # "Heal the World" (Super Bowl XXVII halftime version) # "Remember the Time: Behind The Scenes" # "Remember the Time" # "Will You Be There" # "In the Closet: Behind The Scenes" # "In the Closet" # "Ryan White" # "Gone Too Soon" # "NAACP Image Awards" # "Jam: Behind The Scenes" # "Jam" # "Introduction To Heal the World" # "Heal the World" # "Give In to Me" # "I'll Be There" (Pepsi Commercial) # "Who Is It" # "Dangerous: Behind The Scenes" # "Dangerous" # Credits ("Why You Wanna Trip on Me") Luokka:Michael Jacksonin videot
Laajennettu kompleksitaso

Laajennettu kompleksitaso (\overline{\Complex}) on kompleksilukujen joukko, johon on lisätty yksi piste, äärettömyyspiste (\infty). Tämän pisteen ajatellaan olevan äärettömän kaukana missä suunnassa tahansa. Laajennetulle tasolle määritellään topologia, jonka kannan muodostavat kompleksitason avoimet kiekot sekä sellaiset joukot, joihin kuuluvat äärettömyyspiste sekä kaikki kompleksiluvut, joiden itseisarvo on jotakin vakiota suurempi, eli muotoa :\\{z \in {\Complex} | |z - z_0| < r \\} tai :\\{\infty \\} \cup \\{z \in {\Complex} | |z| >= r \\} olevat joukot. Tällöin laajennettu taso on topologisena avaruutena kompakti. Laajennettu taso voidaan kuvata stereografisella projektiolla homeomorfisesti Riemannin pallolle. Laajennettu taso on esimerkki topologisesta Aleksandrovin kompaktisoinnista eli yhden pisteen kompaktisoinnista. Laajennettua kompleksitasoa käytetään funktioteoriassa yleisesti funktioiden määrittelyjoukkona. == Lähteet == * Olli Lehto: Funktioteoria I–II, s. 11–12, Limes r.y. 1985, ISBN 951-745-077-X ==Kirjallisuutta== * * * Luokka:Kompleksiluvut Luokka:Analyyttiset funktiot
Lughnasadh

Lughnasadh on gaelien perinteinen juhlapäivä, jota vietetään 1. elokuuta. Nykyään muun muassa wiccalaiset viettävät juhlaa ”ensimmäisen sadonkorjuun juhlana”, elojuhlana. Irlantilaisissa kertomuksissa Lughnasadh on alkujaan valon jumala Lughin juhla, jonka hän järjesti edesmenneen ottoäitinsä Tailtiun muistoksi. Tailtiu oli raivannut maasta hedelmällistä peltoa Irlannissa niin kovasti, että hän uuvutti itsensä ja menehtyi. Juhlan aikaan solmittiin avioliittoja, kisailtiin ja suoritettiin uskonnollisia menoja. == Lähteet == Luokka:Kesän juhlapäivät Luokka:Irlantilainen mytologia Luokka:Pakanalliset juhlapäivät Luokka:Uuspakanalliset juhlapäivät
Vesitähdet

Vesitähdet (Callitriche) on ratamokasveihin kuuluva vesikasvisuku. Aiemmin ne on sijoitettu omaan heimoonsa vesitähtikasvit (Callitrichaceae). Vesitähdet kasvavat uposkasveina monenlaisissa vesistöissä tai märällä maalla. Eräät lajit ovat ulkomuodoltaan hyvin vaihtelevia ja voivat siksi olla joskus vaikeita tunnistaa. Sukuun kuuluu lähes 70 lajia. Niitä kasvaa melkein koko maailmassa ja vesitähdet puuttuvat muun muassa Arabiasta ja Afrikan kuivemmilta seuduilta. == Vesitähtilajeja == Pohjoismaissa luonnonvaraisia lajeja: * lännenvesitähti (Callitriche brutia) * isovesitähti (Callitriche cophocarpa) * lapinvesitähti (Callitriche hamulata) * uposvesitähti (Callitriche hermaphroditica) ** etelänuposvesitähti (C. hermaphroditica subsp. hermaphroditica) ** pohjanuposvesitähti (C. hermaphroditica subsp. macrocarpa) * pikkuvesitähti (Callitriche palustris) * pallevesitähti (Callitriche platycarpa) * ojavesitähti (Callitriche stagnalis) Vesitähtilajeista neljä kasvaa Suomessa. Niistä isovesitähti ja pikkuvesitähti on suuressa osassa maata yleisiä vesikasveja. Uposvesitähti on enimmäkseen rannikkoseuduilla kasvava ja lapinvesitähti harvinainen, lähes yksistään Pohjois-Suomessa kasvava laji. Näiden lisäksi ojavesitähti on kerran tavattu Suomessa.Hämet-Ahti et al. 1998.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. Muita lajeja: * kivikkovesitähti (Callitriche deflexa) * Callitriche longipedunculata * Callitriche marginata * Callitriche peploides * Callitriche pulchra * Callitriche truncata == Lähteet == * === Viitteet === == Aiheesta muualla == * Finto: Kassu – Kasvien suomenkieliset nimet: Vesitähdet (Callitriche) * Suomen Lajitietokeskus: Vesitähdet – Callitriche * Funet: Vesitähdet (Callitriche)
Freestylehiihto talviolympialaisissa 1988

Vuoden 1988 talviolympialaisissa järjestettiin freestylehiihto näytöslajina. Hypyt ja suksibaletti järjestettiin Calgaryssä ja kumparelasku Nakiskassa. == Miehet == === Kumparelasku === Sija Maa Urheilija Pisteet 1 Hakan Hansson 39,56 2 Hans Englesen Eide 39,37 3 Edgar Grospiron 37,71 === Hypyt === Sija Maa Urheilija Pisteet 1 Jean-Marc Rozon 410,93 2 Didier Méda 380,77 3 Lloyd Langlois 377,97 === Suksibaletti === Sija Maa Urheilija Pisteet 1 Hermann Reitberger 46,6 2 Lane Spina 45,6 3 Rune Kristiansen 44,0 == Naiset == === Kumparelasku === Sija Maa Urheilija Pisteet 1 Tatjana Mittermayer 36,16 2 Raphaëlle Monod 34,91 3 Conny Kissling 34,07 === Hypyt === Sija Maa Urheilija Pisteet 1 Melanie Palenik 268,83 2 Sonja Reichart 267,03 3 Carin Hernskog 245,98 === Suksibaletti === Sija Maa Urheilija Pisteet 1 Melanie Palenik 45,8 2 Jan Bucher 44,0 3 Conny Kissling 43,2 Luokka:Talviolympialaiset 1988 1988 Luokka:Kanadan hiihto
Honoré II

Honoré II (24. joulukuuta 1597 – 10. tammikuuta 1662) aloitti hallituskautensa Monacon herrana, mutta hänestä tuli myöhemmin Monacon ensimmäinen ruhtinas. Hänen jälkeensä arvonimi siirtyi hänen seuraajilleen.cyberancestores.com, viitattu 19.7.2012 Honorén isä, Hercule (24. syyskuuta 1562 – 21. marraskuuta 1604), murhattiin Honorén ollessa kuuden vanha ja hänen ensimmäiset hallitusvuotensa vuotensa kuluivat hänen setänsä, Val di Taro prinssin, Frederico Landin johtaman holhousneuvoston alaisuudessa. Espanjan joukot vuonna olivat miehittäneet Monacon 1605. Monacon asukkaita oli kielletty kantamasta aseita, ja Honoré sekä kaksi hänen siskoaan vietiin Milanoon. Holhousneuvosto yritti päästä espanjalaisista eroon, mutta miehitys kesti vuoteen 1614, ja Espanja vaikutti Monaconn asioihin vuoteen 1633, jolloin se tunnusti Honorén ruhtinaaksi. Päästyään eroon holhousneuvostosta, Honoré kääntyi Ranskan puoleen ja haki sieltä tukea Espanjaa vastaan. Ludvig XIII lupasi tukea häntä aina tarvittaessa, ja he solmivat Péronnen sopimuksen 1641. Monacosta tuli Ranskan protektoraatti samalla kun Ranska takasi tietyn sisäisen suvereniteetin. Tämä johti Monacossa olleen Espanjan varuskunnan poistamiseen. Sopimus sääteli Ranskan ja Monacon välejä 150 vuotta. Sopimuksen seurauksena Honoré menetti Espanjan ja Italian alueella olleita hallintoalueita, mutta Ludvig XIII kompensoi sitä muun muassa antamalla Valentinoisin herttuan arvonimen. Honoré myös laajensi vanhan genovalaisen linnoituksen nykyiseksi Monacon kuninkaalliseksi palatsiksi. Honoré II nai 13. helmikuuta 1616 Ippolita Trivulzion (k. 1638). Parilla oli yksi poika. * Hercules (1623 – 2. elokuuta 1651), vihitty 4. heinäkuu 1641 Aurelia Spinolan kanssa (k. 29. syyskuuta 1670) * Louis (25. heinäkuuta 1642 – 3. tammikuuta 1701) * Maria Ippolita (8. toukokuuta 1644 – 8. lokakuuta 1694) * Giovanna Maria (s. 4 kesäkuu 1645) * Teresa Maria (4. syyskuuta 1648 – 20. heinäkuuta 1723) Kun Hercules sai surmansa taistelussa, tuli hänen 9-vuotias pojastaan Ludvigista Monacon seuraava ruhtinas. Honoré haudattiin Monacon Pyhän Nikolauksen katedraaliin. ==Lähteet== Luokka:Monacon ruhtinaat Luokka:Vuonna 1597 syntyneet Luokka:Vuonna 1662 kuolleet
Edsöre

Edsöre (, muinaisruotsin valantekoa tarkoittava sana)Factum, Weilin+Göös 2003–2005, ISBN 951-35-6646-3. eli rauhanlait oli Ruotsin keskiaikainen, maakuntalakien rinnalla voimassa ollut lainsäädäntö, joka syntyi kuninkaan tai ylhäisten miesten tekemällä valalla. Birger-jaarli loi perinteiden perusteella edsöre-lainsäädännön, jota Maunu Ladonlukko uudisti, laajensi ja julkaisi 1279 Alsnön säännössä. Edsöre tarkoitti erityisesti rauhanvalalakeja, joista tärkeimmät olivat kirkko-, koti-, käräjä- ja naisrauhan turvaavat lait.Uusi tietosanakirja, Tietosanakirja oy 1960–1966. Ruotsin keskiaikainen maanlaki ja kaupunginlaki sisälsivät edsöre-kaaren eli kuninkaanvalan eli valasakkokaaren, joka säilyi vuoden 1734 lakiin asti. Tämäkin laki tunsi vielä edsöre- rikoksetOtavan iso tietosanakirja, Otava 1960–1965., mutta kuninkaallinen asetus, joka annettiin 20 tammikuuta 1779, kumosi edsöre-käsitteen muilta kuin tapon ja murhan osalta. Lopullisesti edsöre-käsite hävisi vuoden 1889 rikoslain myötä. ==Lähteet== Luokka:Oikeushistoria Luokka:Ruotsin keskiaika
António I

António I Nvita a Nkanga oli Kongon kuningaskunnan kuningas (mwenekongo), joka hallitsi valtakuntaa vuodesta 1661, kunnes sai surmansa Mbwilan taistelussa 29. lokakuuta 1665. == Poliittinen ura == António I valittiin hallitsijaksi aiemman kuninkaan Garcia II:n jälkeen. Edeltäjänsä tavoin hän harjoitti ulkopolitiikkaa, joka pyrki portugalilaisten poistamiseen valtakunnan alueelta. Vuodesta 1620 lähtien Kongo ja Portugali olivat olleet noin 30 vuoden ajan lähes yhtäjaksoisesti keskinäisessä sotatilassa. Monien menetysten jälkeen portugalilaiset saivat sittemmin vanhoja siirtomaa-alueitaan takaisin haltuunsa etelämpänä Luandassa ja saavuttivat jonkinlaisen aselevon vihollistensa kanssa. António I tunsi kuitenkin Kongon etelärajan uhatuksi ja pyrki aloittamaan uudelleen sotatoimet portugalilaisia vastaan. Portugalilaiset saivat vihiä näistä suunnitelmista, ja osapuolten armeijat kohtasivat pienessä Mbwilan kuningaskunnassa, jonka vallanperimyskiistaan ne osallistuivat eri puolilla. Kongon joukot kärsivät verisen tappion Mbwilan taistelussa, jossa kuoli satoja kalpasotureita ja itse kuningas António. Jopa kuninkaan kruunu ja valtikka joutuivat sotasaaliina portugalilaisten haltuun. Luokka:Afrikan historia Luokka:Hallitsijat Luokka:Syntymävuosi tuntematon Luokka:Vuonna 1665 kuolleet
Veronvähennys

Veronvähennys on historiallinen toimitus, jossa aiemmin enemmän verotetun maatilan manttaalia ja veroa vähennettiin. Sen saaminen saattoi johtua monesta syystä. Tilan verollepano saattoi perustua epätarkkoihin maan mittauksiin, verot voivat olla liian ankarat tilan tuottoon nähden, tila oli saattanut rappioitua tai autioitua sodan vuoksi tai tilan tulot olivat saattaneet ehtyä (esimerkiksi saaristotilan kalansaalis vähetä). Veronvähennyksen jälkeen uudelle vähennetylle manttaalille laskettiin uusi veroruplaluku, jonka mukaan vakinaiset maaverot suoritettiin. Myös kunnallisveroa sekä tulo- ja omaisuusveroa oli mahdollista vähentää.Piponius, E. A., Veronvähennys. Teoksessa Veronvähennyksen saattoi saada yksittäinenkin tila, vaikka usein se myönnettiin koko läänille tai pitäjälle. Jos yksittäinen tila haki veronvähennystä syyttä, siitä saattoi seurata kruununtalon asukkaalle asukasoikeuden menetys ja perintötalon omistajalle omistusoikeuden menetys, jos ilmaantui henkilö, joka otti tilan haltuunsa entistä korkeaa veroa vastaan.Piponius, E. A., Veronvähennys. Teoksessa Eri asetuksilla myönnettiin suurempia alueita koskevia yleisiä veronvähennyksiä. Vuonna 1802 Kuopion lääni sai veronvähennyksen, 1817 Ikaalisten ja Ruoveden pitäjät sekä 1833 uudis- ja autiotalot Oulun ja Vaasan lääneissä, Korsholman kihlakunta, Merikarvian pitäjä ja Pomarkun kappeli. Vuonna 1864 myönnettiin väliaikainen veronvähennys Korppoon pitäjälle ja Houtskarin kappelille sekä 1896 Ahvenanmaan kihlakunnalle. ==Katso myös== *Verolyhennys ==Lähteet== Luokka:Suomen verotuksen historia
Sir John Falstaff

Falstaff on kirjallinen henkilöhahmo, joka esiintyy William Shakespearen näytelmissä ja niistä inspiroiduista elokuvissa tulevan kuningas Henrik V:n seurassa pysyttelevänä pyylevänä ritarina. Falstaff esiintyy näytelmissä Henrik IV: Ensimmäinen osa, Henrik IV: Toinen osa ja Windsorin iloiset rouvatvon Bagh, Peter: Elokuvan historia [] Elokuvassa The King (2019) https://www.imdb.com/title/tt7984766/ == Lähteet == ==Aiheesta muualla== Luokka:Kirjallisuuden henkilöhahmot
Canadian Arrow

Canadian Arrow oli yksityisesti rahoitettu, kanadalaisten Geoff Sheerinin, Dan McKibbonin ja Chris Corken perustama raketti- ja avaruusmatkailuprojekti. == Suunnittelu == Canadian Arrow oli suunniteltu suborbitaalisia lennoille, ja sen tavoitteena oli tarjota mahdollisuus matkustaa avaruuden rajalle, mutta se ei saavuttanut samaa korkeutta kuin esimerkiksi orbitaaliset avaruusraketit. Raketti oli kaksivaiheinen, ja toisen vaiheen tehtävänä oli toimia pakojärjestelmänä hätätilanteissa. === Mallin kuvaus === # Ensimmäinen vaihe: #* Pituus: 10,21 metriä #* Halkaisija: 1,65 metriä #* Alapäässä oli neljä siivekettä, jotka auttoivat säilyttämään aerodynaamisen vakauden lennon aikana. #* Ajoneuvoa ohjattiin grafiittisuihkusiivekkeiden ja aerodynaamisten siivekkeiden avulla. # Toinen vaihe (miehistöhytti): #* Pituus: 6,1 metriä #* Pohjan halkaisija: 1,65 metriä #* Toinen vaihe oli suunniteltu toimimaan miehistöhyttinä ja oli varustettu neljällä suihkukäyttöisellä rakettimoottorilla. #* Miehistöhytin neljä kiinteää rakettia voitiin sytyttää milloin tahansa lennon aikana, myös ennen laukaisua tai hätätilanteissa, kuten laukaisualustan keskeyttämisen tai lennon aikana tapahtuvan palautuksen yhteydessä. == Prototyyppi ja koelennot == Arrow-tiimi valmisti täysimittaisen prototyypin ja kuljetti sen esiteltäväksi huhtikuussa 2002 kuorma-autolla Manhattanille. Kesäkuussa 2003 Canadian Arrow ilmoitti nimenneensä astronautit, jotka lentäisivät heidän raketeillaan X Prize -kilpailussa loppuvuoden 2003 lennoilla. Ensimmäisen laukaisun viivästymiseen johti moottorin kehityksessä ilmenneet ongelmat. Canadian Arrow osallistui X-Prize -kilpailuun, jonka voitti Burt Rutanin SpaceShipOne lokakuussa 2004. Canadian Arrow ei ehtinyt saada rakettiaan valmiiksi ajoissa osallistuakseen 10 miljoonan dollarin X-palkinnon tavoitteluun. He suorittivat kuitenkin onnistuneesti miehistökapselinsa pudotuskokeen elokuussa 2004. Arrow:n V2-pohjaista rakettimoottoria testattiin menestyksekkäästi 12. toukokuuta 2005 työntövoiman ollessa 223 kN, mikä katsottiin riittävän kolmen miehen kapselin viemiseksi avaruuteen. Kesäkuussa 2005 Canadian Arrow sai luvan käyttää Kanadan puolustusvoimien Meafordin harjoitusalueen kärjessä sijaitsevaa Cape Richia rakettien koelentoihin. == Projektin loppu == Kanadalainen Preferred Towing of Sarnia -yhtiö osti Canadian Arrow -raketin täysimittaisen teknisen mallin 21. kesäkuuta 2013. Tämä yritys oli aiemmin viettänyt aikaa Chris Hadfieldin omistamalla lentokentällä Sarniassa ja heillä oli vahva kiinnostus kunnostaa tämä rakettimalli näytteillepanoa varten Sarniassa. Valitettavasti tämä suunnitelma kuitenkin myöhemmin hylättiin, ja Canadian Arrow -raketin mallia ei enää ole saatavilla. == Lähteet == ==Aiheesta muualla== Luokka:Avaruusturismi